beeradvocate järgi 91 punkti sajast!
Tootjainfo: "Ingredients: Maris Otter, Munich, caramel, black malt, and chocolate malt; Centennial and Northern Brewer hops; English ale yeast, and our local Grimstad water."
Ülimalt lakooniline disain. Kohvipruun vaht on tihe ja püsiv. Õlle värvus - totaalne must. Aroom - hea puhas vesi ja meeldiv kõrvetatud linnaste magushapukus.
Esmamaitse tihe ja hapukas-mõru. Keskmaitse tugevalt šokolaadine ja piimakohvine, röst-hapu ja mõnusalt mõru. Lõppmaitse annab endast välja päikese käes soojenenud tumedaid tumedaid ploome, kuivatatud kirsse, kaneeli ja nelki, vaniljet ja veinivaati. Järelmekk jääb tumeda tombuna veerema keele ja suulae vahele, pannes silmi sulguma ja mõtteid jahedale talveõhtule ning kaminatulele liikuma.
Tiheda kehaga, kleepja paletiga, magus-mõrkja-hapuka väga heas balansis oleva buketiga raskepoolne porter. Soovitaks siis juurde õhkõhukest suitsuliha viilukest.
---------
pilt siit